stanford-oval/wikipedia huggingface dataset:
Lars Sponheim

| Lars Sponheim |
| --- | --- |

Norjan maatalousministeri
 Bondevikin II hallitus 19. lokakuuta 2001 – 17. lokakuuta 2005  
Edeltäjä:  Bjarne Håkon Hanssen
Seuraaja:  Terje Riis-Johansen
Norjan elinkeinoministeri
 Bondevikin I hallitus 17. lokakuuta 1997 – 17. maaliskuuta 2000  
Edeltäjä:  Grete Knudsen
Seuraaja:  Grete Knudsen
Suurkäräjäedustaja
 Hordalandin vaalipiiri 1993–2009  
Venstren puheenjohtaja
 1996–2010  
Edeltäjä:  Odd Einar Dørum
Seuraaja:  Trine Skei Grande
Vestlandin maaherra
 2020–2022  
Hordalandin maaherra
 2010–2019  
Ulvikin pormestari
 1988–1991  
Henkilötiedot
Syntynyt: 23. toukokuuta 1957 (ikä 67) Halden, Norja
Tiedot
Puolue:  Venstre
Koulutus:  Norjan maatalouskorkeakolu
Lars Sponheim (s. 23. toukokuuta 1957) on norjalainen poliitikko. Hän toimi Venstren puheenjohtajana 1996–2010 ja istui suurkäräjillä vuosina 1993–2009. Hän oli maansa elinkeino- ja ulkomaankauppaministeri vuosina 1997–2000 sekä maatalousministeri 2001–2005.
Sponheimin puheenjohtajakaudella Venstren kannatus nousi huomattavasti ja se sai vuoden 2005 suurkäräjävaaleissa parhaan tuloksensa lähes neljäänkymmeneen vuoteen. Vuoden 2009 vaaleissa hän kuitenkin epäonnistui ja menetti omankin paikkansa suurkäräjillä. Hän erosi tämän jälkeen puheenjohtajan tehtävästä ja toimi sittemmin maaherrana vuoteen 2022.
Tausta

Sponheim valmistui vuonna 1981 Norjan ympäristötieteen ja biologian yliopistosta, joka vielä silloin tunnettiin Norjan maatalouskorkeakouluna. Vuosina 1988–1991 Sponheim toimi Ulvikin pormestarina.
Aiheesta muualla

Kuvia tai muita tiedostoja aiheesta Lars Sponheim Wikimedia Commonsissa
Lars Sponheim Norjan suurkäräjien verkkosivuilla (norjaksi)
| 0 | 1 | 2 | 3 |
| --- | --- | --- | --- |
|  | Edeltäjä: Odd Einar Dørum | Venstren puheenjohtaja 1996–2010 | Seuraaja: Trien Skei Grande |
Laura Londén

Laura Londén (s. 1961) on suomalainen diplomaatti, joka toimii YK:n apulaispääsihteerinä ja YK:n väestörahasto UNFPAn hallinnosta vastaavana varapääjohtajana. Hän on aloittanut työnsä tässä tehtävässä joulukuussa 2015 ja vastaa järjestön kehittämisestä. Hänen edeltäjänsä oli tanskalainen Anne-Birgitte Albrectsen.
Nuoruus ja opinnot

Londénin isä työskenteli YK:n palveluksessa, ja perhe asui muun muassa Guatemalassa ja Uruguayssa. Londén valmistui valtiotieteiden maisteriksi Åbo Akademista vuonna 1988. Hänen pääaineensa olivat julkisoikeus ja hallinto. Tutkielman nimi oli “Asylrätt och flyktingar i Finland – med speciell hänsyn till beviljande av asyl och omhändertagande av flyktingar” (‘Turvapaikkaoikeus ja pakolaiset Suomessa – erityistarkastelussa turvapaikan myöntäminen ja pakolaisista huolehtiminen’). Valmistumisensa jälkeen hän työskenteli muutaman kuukauden Maalahdella pakolaissihteerinä järjestelemässä vietnamilaispakolaisten asioita.
Ura YK:ssa

Maalahden jälkeen hän on ollut yhtäjaksoisesti lähes 30 vuotta YK:n palveluksessa ja työskennyt muun muassa pakolaiskysymysten, rauhanturvaamisen ja hallinnon parissa.
Londénin ura YK:ssa alkoi Palestiinassa vuonna 1990, ja yhteensä hän on viettänyt Lähi-idässä 13 vuotta. Hän on lisäksi toiminut useissa YK-järjestöjen päämajoissa sekä kenttätoimistoissa muun muassa New Yorkissa, 
Sierra Leonessa, Israelissa, Bosniassa, Itä-Timorissa, Kroatiassa, Sveitsissä, Itävallassa, Liberiassa. Vuodet 2010–2015 hän asui Jordaniassa, jossa hän toimi 2012–2015 YK:n Palestiinan pakolaisten avustusjärjestön UNRWAn henkilöstöjohtajana, missä tehtävässä hänellä oli 32 000 työntekijää alaisenaan.
Vuosina 2004–2006 Londén toimi hallintotehtävissä rauhanturva- ja rauhanrakennustyössä Sierra Leonessa, minkä jälkeen hän toimi UNRWA:n logistiikkajohtajana rauhanturvaamisen osalta. Vuosina 2007–2012 Londén toimi UNRWA:n henkilöstöjohtajan hallintoapulaisena, jolloin hän myös hoiti tämän järjestön kehitystyötä vajaat kolmen vuotta.
Toiminta UNFPA:ssa

Väestö- ja kehityskysymyksiin keskittyvän UNFPA:n tehtävänä on edistää naisten ja tyttöjen oikeuksia sekä seksuaali- ja lisääntymisterveyttä. Tähän kuuluvat esimerkiksi perhesuunnittelun edistäminen sekä äiti- ja lapsikuolleisuuden vähentäminen. Työssään Londénilla on tavoitteena saavuttaa “kolme nollaa”: ei ainuttakaan äitiyskuolemaa, ei yhtään epätoivottua raskautta ja loppu sukupuolittuneelle väkivallalle ja alistamiselle, kuten silpomiselle ja lapsiavioliitoille.
YK:n apulaispääsihteerin virkoja on vain yksi. Londénin edeltäjinä ovat samalla nimikkeellä toimineet muun muassa suomalaiset Helvi Sipilä ja Martti Ahtisaari.
Lars Søndergaard

| Henkilötiedot |
| --- | --- | --- |
Koko nimi: Lars Søndergaard
Syntymäaika: 5. huhtikuuta 1959 (ikä 65)
Syntymäpaikka: Tanska
Seura
Seura: avoin
Tehtävä: päävalmentaja
Seurat
| Vuodet | Seura | O (M) |
|  |  Aalborg BK |  |
Valmennusura
1996–1997 1997 1998–2000 2000–2001 2001–2003 2004–2005 2006–2007 2007 2008–2009 2009–2010 2011–2015 2015–2016 2017–2023:  Aalborg BK (jun.)  Aalborg BK  Aalborg BK (apuv.)  SV Austria Salzburg (apuv.)  SV Austria Salzburg  FK Austria Wien  Grazer AK  FC Wacker Innsbruck  FC Red Bull Salzburg (res.)  Viborg FF   SønderjyskE  Aalborg BK  Tanska (naiset)
Lars Søndergaard (s. 5. huhtikuuta 1959) on tanskalainen jalkapallovalmentaja ja entinen pelaaja. Joulukuusta 2017 lähtien hän on toiminut Tanskan naisten jalkapallomaajoukkueen päävalmentajana.
Ura

Søndergaard pelasi oman uransa Aalborg BK:ssa, muttei koskaan noussut maansa kuuluisimpien pelaajien joukkoon. Valmennusuransa hän aloitti 1996 AaB:n juniorivalmentajana ja siirtyi 1997 seuran edustusjoukkueen peräsimeen. Hans Backen tultua 1998 päävalmentajaksi jatkoi Søndergaard uraansa ruotsalaisen kakkosvalmentajana. Yhteistyön tuloksena AaB voitti Tanskan mestaruuden 1999. Kaksikko jatkoi yhteistyötään SV Austria Salzburgissa kaudella 2000/01. Backen jätettyä seuran nousi Søndergaard päävalmentajaksi. Hän valmensi seuraa kaksi kautta ja parhaaksi saavutukseksi jäi cupin finaalipaikka kaudelta 2001/02. Pesti päättyi potkuihin lokakuussa 2003.
Maaliskuussa 2004 Søndergaard jatkoi uraansa FK Austria Wienin päävalmentajana. Hänen johdollaan seura oli kauden päätteeksi liigassa kakkosena. Seuraava kausi toi Itävallan cupin mestaruuden, mutta liigamenestys ei tyydyttänyt ja seura erotti Søndergaardin. Tanskalainen palasi valmennuskuvioihin tammikuussa 2006 itävaltalaisen Grazerin päävalmentajana. Tanskalainen luotsasi seuraa puolitoista vuotta jättäen talousvaikeuksiin ajautuneen joukkueen kesällä 2007.
Søndergaard valmensi seuraavaksi FC Wacker Innsbruckia heinäkuusta lokakuuhun 2007. Tammikuussa 2008 hän siirtyi FC Red Bull Salzburgin reservijoukkueen valmentajaksi.  Kesällä 2009 hän palasi yhdeksän vuoden tauon jälkeen kotimaahansa Viborgin päävalmentajana.
Kesäkuussa 2011 Søndergaard siirtyi SønderjyskEn päävalmentajaksi.  Hän luotsasi debyyttikaudellaan 2011/12 seuran Tanskan cupin välieriin. SønderjyskE voitti kotonaan FC Kööpenhaminan 4–3, mutta avausosan 1–0 vierastappion myötä finaalipaikka jäi haaveeksi.   Tanskan Superliigassa SønderjyskEn menestys oli vaatimattomampaa ja paras tulos oli kauden 2012/13 kahdeksas sija. Tanskan cupissa seura eteni toistamiseen välieriin kaudella 2014/15. Neljän päävalmentajakauden jälkeen Søndergaard jätti seuran kesällä 2015 ja palasi lähes kahdenkymmenen vuoden tauon jälkeen Aalborgin päävalmentajaksi.  Søndergaardin paluukausi Aalborgissa sujui hyvin ja hän johdatti joukkueen Tanskan liigassa viidenneksi sekä cupissa aina välieriin saakka. Kausi 2016/17 alkoi puolestaan heikommin ja AaB putosi mestaruuskamppailusta syyskauden aikana. Kun AaB 21 kierroksen jälkeen majaili kahdeksantena, neljä pistettä play off -viivan alapuolella, sai Søndergaard joulukuun puolivälissä 2016 potkut tehtävistään.
Joulukuussa 2017 Søndergaardista tuli Tanskan naisten jalkapallomaajoukkueen päävalmentaja. Søndergaardin johdolla Tanska jäi Ruotsin jälkeen toiseksi MM2019-karsintalohkossaan. Jatkokarsinnoissa Tanska hävisi Alankomaille yhteismaalein 4–1 ja karsiutui kolmannen kerran perättäin lopputurnauksesta. Hän jatkoi karsiutumisesta huolimatta päävalmentajana ja Tanska eteni hänen johdollaan EM2022-lopputurnaukseen, jossa tie katkesi kuitenkin jo lohkovaiheessa. Hän jatkoi päävalmentajana ja johdatti Tanskan MM2023-lopputurnaukseen, ensimmäistä kertaa sitten vuoden 2007. Kisoissa Tanska selvitti tiensä alkulohkosta jatkoon, mutta putosi pudotuspelien ensimmäisellä kierroksella Australialle. Hän jätti tehtävänsä kisojen jälkeen.
Saavutukset

Itävallan cup: 2005
Hopeaa: 2002
AdBlue

AdBlue-tankkien korkit ovat yleensä sinisiä, kuvassa Audi Q3.
Kaksi AdBlue-kanisteria.
AdBlue (DIN 70070 / AUS32) on ureasta ja kemiallisesti puhdistetusta vedestä tehtävän liuoksen kauppanimi. Liuoksen vahvuus on 32,5 %. Sitä käytetään dieselkäyttöisten ajoneuvojen pakokaasujen typen oksidien päästöjen alentamiseen. AUS32:ta luullaan usein virheellisesti polttoaineen lisäaineeksi, vaikka todellisuudessa aine ei missään vaiheessa ole tekemisissä polttoaineen kanssa. AdBlue jäätyy -11 C-asteessa.
AUS32 varastoidaan omaan säiliöönsä, josta sitä ruiskutetaan kuumien pakokaasujen joukkoon. Pakokaasujen lämmössä urea hajoaa ammoniakiksi ja hiilidioksidiksi (reaktio 1). Ammoniakki reagoi typen oksidien kanssa SCR-katalysaattorissa, jossa nämä pelkistyvät vaarattomaksi typpikaasuksi ja vesihöyryksi (reaktiot 2a ja 2b). Kyseistä pakokaasujen puhdistusmetodia kutsutaan lyhenteellä SCR (Selective Catalytic Reduction).
AdBluen kulutus on 3–5 % dieselin kulutuksesta. SCR-järjestelmä mahdollistaa dieselmoottorien täyttää Euro IV ja Euro V –standardit typen oksidien osalta. Euro IV tuli voimaan 1. lokakuuta 2006. Euro V tuli voimaan lokakuussa 2008.
Eräät  autovalmistajat, kuten Mercedes-Benz, Volvo, DAF ja Iveco ovat yhteistyössä luoneet internetsivuston, jossa voi hakea lähimmän AdBluen täyttöaseman.
Kummeli esittää: Kontio & Parmas

| Kummeli esittää: Kontio & Parmas |
| --- | --- |

Tyyli:  draamakomedia
Kestoaika:  42 minuuttia
Pääosissa:   Heikki Silvennoinen  Elsa Saisio  Mari Perankoski  Ernest Lawson  Timo Kahilainen  Ilkka Heiskanen  Heikki Hela  Heikki Vihinen 
Alkuperämaa:   Suomi
Alkuperäiskieli:  suomi
Verkko:   Ruutu+ (2018–2023)  Nelonen (2018–2023) 
Esitetty:  Ruutu+: 1. kesäkuuta 2018 –  13. helmikuuta 2023 Nelonen: 12. syyskuuta 2018 – 6. kesäkuuta 2023
Tuotantokausia:  4
Jaksoja:  40
Tuotanto
Vastaava(t) tuottaja(t):   Tea Panula (Nelonen Media)  Jukka Helle (Solar Republic)  Markus Selin (Solar Republic)  Samuli Norhomaa (Solar Republic) 
Linjatuottaja:  Jonna Enroth
Ohjaaja(t):  Aleksi Mäkelä
Käsikirjoittaja(t):   Heikki Vihinen (kaudet 1-4)  Heikki Silvennoinen (kaudet 1-3) 
Leikkaaja(t):   Toni Tikkanen (20 jaksoa)  Antti Tuomikoski (3 jaksoa) 
Lavastaja(t):  Tanja Haikonen
Kuvaaja(t):  Pini Hellstedt
Tuotantoyhtiö(t):  Solar Republic
Aiheesta muualla
IMDb 
Elonet
Kummeli esittää: Kontio & Parmas on Ruutu+-suoratoistopalvelussa ja Nelosella esitettävä Kummeli-ryhmän 40-osainen komediasarja. Sarjan pääosissa näyttelevät muun muassa Heikki Silvennoinen, Elsa Saisio, Mari Perankoski, Ernest Lawson, Timo Kahilainen, Ona Kamu, Ilkka Heiskanen, Heikki Hela ja Heikki Vihinen.
Sarjan ensimmäinen kausi esitettiin Ruutu+:ssa ja televisiossa vuonna 2018. Toisen tuotantokauden julkaisu alkoi Ruutu+:ssa loppukeväästä 2019 ja se esitettiin Nelosella tammikuusta 2020 alkaen. Kolmas kausi alkoi Ruudussa 26. toukokuuta 2021, ja Nelosella se esitettiin keväällä 2022. Neljäs kausi alkoi Ruudussa 19. joulukuuta 2022.
Sarjasta on tehty myös Kummeli esittää: Kontio & Parmas -elokuva, joka sai ensi-iltansa 4. marraskuuta 2022.
Juoni

Sarja seuraa Valkeakosken poliisilaitoksen arkea. Sarjan alussa, töihin ilmoittautuu uusi poliisi, Auni Parmas (Elsa Saisio) joka saa työparikseen komisario Otso Kontion (Heikki Silvennoinen). Kaksikko ystävystyy työnsä ohella, ja he saavat toinen toistaan erikoisempia ja vaarallisempia tehtäviä.
Sarja seuraa myös sukupolvien välisiä näkemyseroja, Kontion henkilökohtaisia kriisejä, tämän tyttären raskautta, musiikkimaailmaa, aaltoilevia ihmissuhteita, eksentrisiä paikallisia sekä Mokkapirtti-nimisen kantakuppilan tiloissa toimivaa "Valkeakosken Humanistit"-yhdistystä.
Hahmot

Otso Kontio, rikoskomisario, (Heikki Silvennoinen) on Parmaksen työpari. Noin 60-vuotias, kyyninen roskaruoan ja vanhojen rock- ja proge -yhtyeiden ystävä. Kontio on sanavalmis sekä temperamenttinen. Kuittailee tuon tuosta esimiehelleen sekä tyttärensä poikaystävälle, sekä laiminlyö työtehtäviään. Kiintyy hyvin paljon Parmakseen sarjan aikana. Ihailee Volvoja ja poptähti Wandaa.
Auni Parmas, vanhempi rikoskonstaapeli, (Elsa Saisio) on Kontion työpari ja poliisilaitoksen tuorein työntekijä. Auni on kolmissakymmenissään oleva, puoliksi virolainen, täsmällinen sekä lähes huumorintajuton nainen. Huolehtii kunnostaan toisin kuin työparinsa. Välttää alkoholin käyttöä, sillä muuttuu persoonana päihdyttyään täysin. Taitava laulaja.
Terttu Vänskä, vanhempi konstaapeli, (Mari Perankoski) on Kostamovaaran työpari. Temperamenttinen nainen, joka haluaa joka työtehtävässään ampua. Ihastunut Ljunkkaan.
Leopold Kostamovaara, vanhempi konstaapeli, (Ernest Lawson) on Vänskän työpari. Taiteellinen ja herkkä, hennolla äänellä puhuva homoseksuaali mies. Toisella kaudella ilmenee, että hän saattaa olla biseksuaali.
Pertti Ljunkqvist, ylikomisario, ystävien kesken Ljunkka (Timo Kahilainen) on poliisilaitoksen johtaja. Käy usein sanaharkkaa Kontion kanssa. Luontokuvaaja ja lintubongari, omien sanojensa mukaan "naturisti", sekä usein lähdössä muiden poliisilaitosten johtajien kanssa viettämään iltaa.
Sirpa (Ona Kamu) on poliisilaitoksen sihteeri. Kontio kertoo hänelle usein jonkin vitsin, jonka Sirpa tajuaa vasta hetken viiveellä. Sirpa kyllästyy Valkeakoskeen ja poistuu sarjasta 2. kauden loppupuolella.
Jouko Sumelius (Ilkka Heiskanen) on paikallinen polkupyöräyrittäjä ja kaupungilla kulkeva nudisti, johon työryhmä usein törmää. Kontio saa tuon tuosta käskeä Sumeliusta pukeutumaan. Lukuun ottamatta taipumustaan nudismiin Sumelius on hyvin sivistynyt herrasmies.
Rauno Kuusinen, ystävien kesken Raku (Heikki Vihinen) on Mokkapirtti-pubin omistaja ja Kontion hyvä ystävä. Rakulla ja Kontiolla yleinen puheenaihe on musiikki ja erityisesti vinyylilevyt.
Arto Hurtta (Heikki Hela) on kadulla asuva boheemi ja päihdemyönteinen mies. Puhuu käheällä äänellä ja pukeutuu näyttävästi. Kontio ja Parmas saavat häneltä usein tietoa rikoksiin liittyen. Hurtta löytyy murhattuna neljännen kauden alussa.
Saija Kontio (Linda Wiklund) on Otson ja Arjan tytär.
Eetu (Ylermi Rajamaa) on Saijan poikaystävä. Fuusiojazzrumpali. Hän on hyvin laiska tekemään mitään työtä.
Sirkka Pohjantalo (Kaisa Hela), muiden kutsumana usein Hullu-Sirkka, on entinen patologi, nykyään Valkeakosken terveyskeskuksen ylilääkäri, joka on varsin ronski- ja suorapuheinen.
Arja Koriseva (Arja Koriseva) on Kontion ex-naisystävä ja Saijan äiti.
Rosaliina-täti (Eeva Litmanen) on Kontion täti. Kiertänyt nuoruudessaan Yhdysvaltoja ja seurustellut suurten rocktähtien, kuten Jimi Hendrixin kanssa. Tarjoaa Kontiolle luonaan aina päivällistä. Mukana vain sarjan 1. kaudella.
Jaksot > Ensimmäinen tuotantokausi

| Jakso | Nimi | Julkaisu Ruutu+:ssa | Ensiesitys Nelosella | Katsojaluvut1   |
| --- | --- | --- | --- | --- |
| 1 | Hikinen iltapäivä | 1. kesäkuuta 2018 | 1. kesäkuuta 2018 12. syyskuuta 2018 | 376 000 (vk 22/2018)  259 000 (vk 37/2018)  |
| 2 | Escortmestari Dimitri Mäkikoski | 1. kesäkuuta 2018 | 19. syyskuuta 2018 | 255 000  |
| 3 | Paljastuksia | 8. kesäkuuta 2018 | 26. syyskuuta 2018 | 217 000  |
| 4 | Peltipoliisi | 15. kesäkuuta 2018 | 3. lokakuuta 2018 | 249 000  |
| 5 | Teatterin kummitus | 22. kesäkuuta 2018 | 10. lokakuuta 2018 | 182 000  |
| 6 | Elä ja anna toisten kuolla | 29. kesäkuuta 2018 | 17. lokakuuta 2018 | 236 000  |
| 7 | Polkupyörävaras | 6. heinäkuuta 2018 | 24. lokakuuta 2018 | 262 000  |
| 8 | Kostaja Otepäästä | 13. heinäkuuta 2018 | 31. lokakuuta 2018 | 220 000  |
| 9 | Vihaa ja rakkautta | 20. heinäkuuta 2018 | 7. marraskuuta 2018 | 251 000  |
| 10 | Häähumua | 27. heinäkuuta 2018 | 14. marraskuuta 2018 | 261 000  |
1 Keskikatsojamäärä Nelosella
Jaksot > Toinen tuotantokausi

| Jakso | Nimi | Julkaisu Ruutu+:ssa | Ensiesitys Nelosella | Katsojaluvut1   |
| --- | --- | --- | --- | --- |
| 1 | Hyötyliikuntaa | 31. toukokuuta 2019 | 31. toukokuuta 2019 6. tammikuuta 2020 | 200 000 (vk 22/2019)  |
| 2 | Hakuammuntaa | 31. toukokuuta 2019 | 13. tammikuuta 2020 |  |
| 3 | Herääminen | 7. kesäkuuta 2019 | 20. tammikuuta 2020 |  |
| 4 | Vieras mies tuli taloon | 14. kesäkuuta 2019 | 27. tammikuuta 2020 |  |
| 5 | Viimeinen patruuna | 21. kesäkuuta 2019 | 3. helmikuuta 2020 | 274 000  |
| 6 | Ekoterroria | 28. kesäkuuta 2019 | 10. helmikuuta 2020 | 251 000  |
| 7 | Idän ihme | 5. heinäkuuta 2019 | 17. helmikuuta 2020 | 241 000  |
| 8 | Kepposia | 12. heinäkuuta 2019 | 24. helmikuuta 2020 | 242 000  |
| 9 | Viinaa ja vinyylejä | 19. heinäkuuta 2019 | 2. maaliskuuta 2020 | 159 000  |
| 10 | Uusi alku | 26. heinäkuuta 2019 | 9. maaliskuuta 2020 | 185 000  |
1 Keskikatsojamäärä Nelosella
Jaksot > Kolmas tuotantokausi

| Jakso | Nimi | Julkaisu Ruutu+:ssa | Ensiesitys Nelosella | Katsojaluvut1   |
| --- | --- | --- | --- | --- |
| 1 | Eläkepommi | 26. toukokuuta 2021 | 26. toukokuuta 2021 11. tammikuuta 2022 | 259 000 (vk 21/2021)  178 000 (vk 2/2022)  |
| 2 | Kisat Koskiin | 26. toukokuuta 2021 | 18. tammikuuta 2022 | 165 000  |
| 3 | Kuristajakäärme soi | 2. kesäkuuta 2021 | 25. tammikuuta 2022 | 259 000  |
| 4 | Ihmelääkkeitä, ihmejätkiä ja ihmemuijia | 9. kesäkuuta 2021 | 1. helmikuuta 2022 | 158 000  |
| 5 | Organisaatiouudistus | 16. kesäkuuta 2021 | 8. helmikuuta 2022 | 177 000  |
| 6 | Isän, pojan ja Hakan nimeen | 23. kesäkuuta 2021 | 15. helmikuuta 2022 | 158 000  |
| 7 | Työn orjat | 30. kesäkuuta 2021 | 22. helmikuuta 2022 | 145 000  |
| 8 | Lapset on ihkuja | 7. heinäkuuta 2021 | 1. maaliskuuta 2022 | 139 000  |
| 9 | Suuria unelmia | 14. heinäkuuta 2021 | 8. maaliskuuta 2022 | 135 000  |
| 10 | Ratkaisuja | 21. heinäkuuta 2021 | 15. maaliskuuta 2022 | 150 000  |
1 Keskikatsojamäärä Nelosella
Jaksot > Neljäs tuotantokausi

| Jakso | Nimi | Julkaisu Ruutu+:ssa | Ensiesitys Nelosella | Katsojaluvut1   |
| --- | --- | --- | --- | --- |
| 1 | Naisenergiaa ja murhaa | 19. joulukuuta 2022 | 19. joulukuuta 2022 4. huhtikuuta 2023 |  |
| 2 | Saija, Valkeakosken Platon | 19. joulukuuta 2022 | 11. huhtikuuta 2023 |  |
| 3 | Keke tulee Koskiin | 26. joulukuuta 2022 | 18. huhtikuuta 2023 |  |
| 4 | Stailataan ja bailataan | 2. tammikuuta 2023 | 25. huhtikuuta 2023 |  |
| 5 | Sovinto, tai sitten ei | 9. tammikuuta 2023 | 2. toukokuuta 2023 |  |
| 6 | Korkki kiinni | 16. tammikuuta 2023 | 9. toukokuuta 2023 |  |
| 7 | Sumelius, sammakoiden prinssi | 23. tammikuuta 2023 | 16. toukokuuta 2023 |  |
| 8 | Sirkka, mahdollisuus vai riski? | 30. tammikuuta 2023 | 23. toukokuuta 2023 |  |
| 9 | Köysi kiristyy | 6. helmikuuta 2023 | 30. toukokuuta 2023 |  |
| 10 | Väkivaltaa | 13. helmikuuta 2023 | 6. kesäkuuta 2023 |  |
1 Keskikatsojamäärä Nelosella
Rooleissa > Pääosissa

| 0 | 1 | 2 |
| --- | --- | --- |
|  Heikki Silvennoinen  | … |  Otso Kontio   |
|  Elsa Saisio  | … |  Auni Parmas   |
|  Mari Perankoski  | … |  Terttu Vänskä   |
|  Ernest Lawson  | … |  Leopold Kostamovaara   |
|  Timo Kahilainen  | … |  Pertti ”Ljunkka” Ljunkqvist   |
|  Ona Kamu  | … |  Sirpa (kaudet 1 ja 2)   |
|  Ilkka Heiskanen  | … |  Jouko Sumelius   |
|  Heikki Vihinen  | … |  Rauno ”Raku” Kuusinen   |
|  Heikki Hela  | … |  Arto Hurtta (kaudet 1-4) / Atro (4. kausi)   |
|  Linda Wiklund  | … |  Saija Kontio   |
|  Ylermi Rajamaa  | … |  Eetu    |
|  Arja Koriseva  | … |  Arja Koriseva   |
|  Kaisa Hela  | … |  Sirkka Pohjantalo   |
|  Eeva Litmanen  | … |  Rosaliina-täti (1. kausi)   |
|  Inka Kallén  | … |  Viivi Kiiveri (kaudet 2-4)   |
|  Ville Myllyrinne  | … |  Riippa (kaudet 3 ja 4)   |
Aiheesta muualla

Kummeli esittää: Kontio & Parmas Ruutu-palvelussa
Abu Ghraib

| Abu Ghraib (أبو غريب) |
| --- | --- |
 Abu Ghraibin sijainti.
 Abu Ghraib
 Koordinaatit: 33.296°N, 44.058°E 
Valtio:  Irak
Maakunta:  Bagdad
Piirikunta:  Abu Ghraibin piirikunta
Väkiluku (2013)  (Abu Ghraibin piirikunnan väkiluku):  330 000
Infobox OKVirheellinen NIMI-arvo: 
Abu Ghraib (arab. ‏أبو غريب‎, Abū Ghuraib, Abū Ġurayb, Abū Ghraib, Abū Ghrēb) on Irakin Bagdadin maakunnan länsiosassa sijaitseva piirikunta ja kaupunki. Se sijaitsee maanteitse noin 33 kilometriä pääkaupunki Bagdadin keskustasta länteen. Vuonna 2013 Abu Ghraibin piirikunnan asukasluvun arvioitiin olevan viisi prosenttia koko maakunnan väkiluvusta (6 696 596), eli noin 330 000.
Lokakuussa 2014 uutisoitiin ääri-islamistisen  Isisin hyökänneen piirikuntaan. Vaikkei Isis olekaan vallannut Bagdadin kaupunkia tai sen maakuntaa, Isisin solujen raportoitiin vuonna 2015 tehneen alueella toistuvasti erilaisia terroristi-iskuja, kuten attentaatteja, kaappauksia ja iskuja tienvarsipommien avulla.
Aiheesta muualla

Kuvia tai muita tiedostoja aiheesta Abu Ghraib Wikimedia Commonsissa
Loppisjärvi (Tampere)

| Loppisjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Tampere
Koordinaatit:  61°41′15″N, 24°00′04″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pukalan valuma-alue (35.39)
Laskuoja:  oja Lauttajärveen 
Järvinumero:  35.392.1.002
Mittaustietoja
Pinnankorkeus:  120,2 m  
Rantaviiva:  1,771 km  
Pinta-ala:  10,988 ha  
Saaria:  ei saaria 
 fiLoppisjärvi 
Loppisjärvi  tai myös Loppijärvi on Pirkanmaalla Tampereella Myllykylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 11,0 hehtaaria ja se on 650 metriä pitkä ja 400 metriä leveä. Järvellä ei ole kartan mukaan saaria. Sen rantaviivan pituus on 1,8 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Pukalan valuma-alueella (35.39), jonka Lauttajärven–Hankajärven alueeseen (35.392) se kuuluu. Järven vedenpinnan korkeus on 120,2 metriä mpy.
1930-luku

| --- | --- |
Vuosisadat: 1700-luku · 1800-luku · 1900-luku · 2000-luku · 2100-luku
Vuosikymmenet: 1890-luku · 1900-luku · 1910-luku · 1920-luku · 1930-luku · 1940-luku 1950-luku · 1960-luku · 1970-luku · 1980-luku · 1990-luku · 2000-luku
Vuodet: 1890 · 1891 · 1892 · 1893 · 1894 · 1895 · 1896 · 1897 · 1898 · 1899 1900 · 1901 · 1902 · 1903 · 1904 · 1905 · 1906 · 1907 · 1908 · 1909 1910 · 1911 · 1912 · 1913 · 1914 · 1915 · 1916 · 1917 · 1918 · 1919 1920 · 1921 · 1922 · 1923 · 1924 · 1925 · 1926 · 1927 · 1928 · 1929 1930 · 1931 · 1932 · 1933 · 1934 · 1935 · 1936 · 1937 · 1938 · 1939 1940 · 1941 · 1942 · 1943 · 1944 · 1945 · 1946 · 1947 · 1948 · 1949 1950 · 1951 · 1952 · 1953 · 1954 · 1955 · 1956 · 1957 · 1958 · 1959 1960 · 1961 · 1962 · 1963 · 1964 · 1965 · 1966 · 1967 · 1968 · 1969 1970 · 1971 · 1972 · 1973 · 1974 · 1975 · 1976 · 1977 · 1978 · 1979 1980 · 1981 · 1982 · 1983 · 1984 · 1985 · 1986 · 1987 · 1988 · 1989 1990 · 1991 · 1992 · 1993 · 1994 · 1995 · 1996 · 1997 · 1998 · 1999 2000 · 2001 · 2002 · 2003 · 2004 · 2005 · 2006 · 2007 · 2008 · 2009
Suuri lama ja pölymyrsky Yhdysvalloissa, Japanin hyökkäys Kiinaan, lentäjä Amelia Earhart, suolamarssi Intiassa, Hindenburgin tuho, Adolf Hitler ja kansallissosialistit.
1930-luku oli vuosikymmen, joka alkoi 1. tammikuuta 1930 ja päättyi 31. joulukuuta 1939. Vuosikymmen oli 1900-luvun neljäs vuosikymmen.